Diari Oficial de la Generalitat Valenciana


Sumari del DOGV 3693, del 22-02-2000 (2000/1183)

Notificació de provisió d’acceptació i pràctica de prova, sobre declaració d’arrendament històric valencià. Expedient número 17/1998.
-------------------------------------------------------------------------------------------------------------------------------------

### Dades del document

Número de DOGV
:   3693

Data del DOGV
:   22-02-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/1183


Organisme emissor
:   Conselleria d'Agricultura, Pesca i Alimentació

Tipus de document
:   Anunci

Notificació de provisió d'acceptació i pràctica de prova, sobre declaració d'arrendament històric valencià. Expedient número 17/1998. [2000/M1183]
  
Atesa la impossibilitat de notificar de manera personal i directa als senyors Antonio Tudela Martínez, Santiago Tudela Martínez, Rafael Tudela Martínez i José Vicente Tudela Bort la provisió d'acceptació i pràctica de prova dictada en l'expedient 17/1998, sobre declaració d'arrendament històric valencià, i en compliment del que es disposa en l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, és procedent la publicació d'aquest anunci:
  
Expedient: 17/1998
  
Titular: senyor José Gimeno Vivó.
  
Últims propietaris coneguts: senyors Antonio Tudela Martínez, Santiago Tudela Martínez, Rafael Tudela Martínez, José Vicente Tudela Bort i la mercantil Río Rita, SL.
  
Provisió. Que es dicta a València, el 7 de febrer de 2000, en l'expedient 17/1998, promogut pel senyor José Gimeno Vivó.
  
Acordat l'inici de l'expedient, per mitjà d'un escrit de data 17.03.1999 de la part arrendatària, es proposa la pràctica de les proves següents:
  
Examen com a testimonis dels senyors Asensio Navarro Cabiller i Vicente Nácher Luz.
  
Així mateix i mitjançant un escrit de data 06.04.1999, la part copropietària, Río Rita, SL, proposa la pràctica de la prova relativa a:
  
1. Examen dels senyors José Gimeno Vivó i José Gimeno Navarro, el qual figura com a col·laborador en el conreu, segons el certificat del Consell Agrari aportat a l'expedient.
  
2. Que es requerisca l'aportació a l'expedient per part del peticionari, senyor José Gimeno Vivó, de:
  
a) Els certificats de defunció del seu pare, senyor Valero Gimeno Pla i del seu besavi, senyor Ramón Gimeno;
  
b) Els rebuts de pagament de la renda efectuats per ell;
  
c) Els justificants de despeses i pagaments de l'explotació;
  
d) Justificació de la notificació a la propietat de la subrogació produïda a favor seu en el conreu;
  
e) Acreditació en l'escriptura de compravenda de les circumstàncies que determina en el seu escrit de proposició.
  
3. Que es requerisca de la Seguretat Social l'expedició de certificat sobre els particulars que assenyala l'escrit de proposició mencionat.
  
S'admet la testifical proposada, la pràctica de l'examen als senyors José Gimeno Vivó i José Gimeno Navarro, les aportacions dels certificats de defunció i dels rebuts pagats a què es refereixen els apartats a) i b) anteriors, la justificació de despeses a què es refereix l'apartat c) anterior.
  
Respecte de l'acreditació en l'escriptura de compravenda a què es refereix l'apartat III c) de l'escrit de proposició de prova de Río Rita, SL, atesa la imprecisió terminològica d'aquesta, s'admet que en l'examen del peticionari declare allò que escaiga. Les esmentades aportacions de documentació hauran de fer-se en el moment de la compareixença en l'acte de la prova testifical.
  
Es rebutja la justificació de la pràctica de la notificació de la subrogació, ja que els rebuts els ha fet la propietat, i el requeriment a la Seguretat Social sol·licitat, ja que no és exigible de l'arrendatari històric ni la professionalitat, ni la situació d'activitat laboral.
  
La pràctica de la prova acceptada consistent en l'examen dels testimonis per les dues parts i l'examen dels senyors José Gimeno Vivó i José Gimeno Navarro per la part propietària, tindrà lloc a les 12.15 hores del dia 5 d'abril de 2000 en els locals d'aquesta direcció general situats al carrer d'Amadeu de Savoia, número 2, tercera planta.
  
A l'acte de la pràctica de la prova hauran de presentar-se les parts intervinents, així com els testimonis proposats i el senyor José Gimeno Navarro.
  
Les preguntes que es formulen tant als testimonis com als examinats hauran de constar en escrits que s'entregaran amb anterioritat al començament de l'acte en un sobre tancat.
  
S'ordena el trasllat d'aquesta provisió i de les corresponents notificacions a les dues parts. El lletrat instructor.